b'\n_START_ARTICLE_\nBarvarska ulica, Maribor\n_START_PARAGRAPH_\nBarvarska ulica, ki povezuje Slovensko ulico in Ulico 10. oktobra, se prvi\xc4\x8d omenja leta 1477. kot Khukhiczgasslein in je to ime obdr\xc5\xbeala vse do konca 18. stoletja. Leta 1822 se prvi\xc4\x8d omenja F\xc3\xa4rbergassl in leta 1825. kot F\xc3\xa4rber Gasse. Leta 1919. so ime poslovenili v Barvarsko ulico. Po nem\xc5\xa1ki okupaciji leta 1941. so jo ponovno poimenovali F\xc3\xa4rber Gasse. Maja 1945. so ji vrnili slovensko ime Barvarska ulica. Ime je dobila po barvarni, ki se je dolga leta nahajala v hi\xc5\xa1i \xc5\xa1tevilka 5. Prvi znani barvar v tej hi\xc5\xa1i je bil Jakob Hogenwart \xc5\xbee leta 1774. Njegovi nasledniki so opravljali ta poklic v njej vse do leta 1882.'